stanford-oval/wikipedia huggingface dataset:
המצודות
הדפסת והפצת ה"מצודות" > ליוורנו

כמעט שלושים שנה לאחר הדפסתו הראשונית של הספר הגיע רבי יחיאל הילל לאיטליה מגרמניה והולנד, והציג את פירושו בפני חכמי איטליה שהסכימו גם הם לספרו, ביניהם החיד"א ורבי ישראל בנימין באסאן.
הרב אלטשולר זכה שם לקבלת פנים אוהדת, ואף מצא מארח נדיב מעשירי הקהילה בשם אליעזר ריקנאטי – ממיודעיו של החיד"א – אשר אירחו כל השנים בהם שהה שם. גביר נוסף אשר עמד בתוקף על עילום שמו פרנס אותו במשך כל ימי שהותו שם, ואף הזמין את ר' יחיאל לספרייתו, שאצרה ככל הנראה פירושים וכתבי יד קדומים רבים; ועל אף שהפירוש כבר היה מוכן המשיך רבי יחיאל הילל לשכללו ולהוסיף בו פירושים רבים מהספרים בהם עיין, ברשותו של הנדיב עלום השם.
בהזדמנות זו חילק רבי יחיאל את ה"מצודות" (שהודפס על ידי אביו כפירוש אחד) לשני חלקים – "מצודת דוד" המבאר את ענייני הפסוקים ופשטם, ו"מצודת ציון" המיועד לפרש מילים וביטויים שונים בתנ"ך (כהגדרת החיד"א ב"שם הגדולים": ”ב'מצודת ציון' יפלס מלות המקרא ושרשי המלות המסופקות, מלוקט משרשי הרד"ק ומכלל יופי; והמלה אשר לא ימצא לה חבר במקרא, יבקש דוגמתו בתלמוד”). רבי יחיאל גם שכלל והוסיף הוספות משלו לפירוש, ההדירו וערכו – וכשהיה בידו ספר מוגמר החל בהדפסה.
"קול קורא" יצא על ידי רבני העיר כדי להשלים את הסכום שהיה בידי הרב אלטשולר, ואכן נאסף הסכום הדרוש וההדפסה יצאה לפועל. בחודש חשוון תק"מ כבר החלו להדפיס בצורה סופית, חלקה ומהודרת את הפירוש לתהילים, משלי ואיוב, שהיו מוכנים להדפסה עוד מקודם, וסיום המלאכה היה בשנת תקמ"ב.
הפירוש המוגמר זכה במהירות גדולה לאהדה רבה עקב היותו ברור ומובן לכל, והתפרסם בכל תפוצות ישראל, כשהוא חוזר ומודפס שוב ושוב ברוב מהדורות המקרא וכמעט בכל דפוסי "מקראות גדולות", ובמהרה הפך לאבן יסוד של פרשנות הנ"ך בכל הזמנים.
הערות שוליים

1 2  שם הגדולים החדש (מערכת ספרים) מערכת מ' אות קס"ו. הדברים נאמרו בהקשר לר' יחיאל, אותו הכיר החיד"א באופן אישי.
↑  אברהם שושנה ומשה צפור, פירוש לספר יחזקאל לרבנו יוסף ב"ר אברהם חיון הנשיא, מכון אופק, ירושלים תשס"ו, עמ' 21.
↑  מתוך הקדמתו לפירושו, זאלקווא תקי"ג.
↑  ספר שמואל ב', פרק ה', פסוק ז'
↑  המציין בהסכמתו שפירושי המצודות כבר בזמנו ”נתפשטו בקרב כל ישראל, ... [ו]נתקבלו ברצון בקרב כל ישראל”.
| --- | --- |
בקרת זהויות :  NLI: 987007445855905171  VIAF: 4740148876460149740005   WorldCat (עם VIAF): 4740148876460149740005
די. ג'יי. קופר

| --- | --- |

 לידה:  6 בדצמבר 1990 (בן 34) שיקגו, ארצות הברית 
 עמדה:  רכז 
 גובה:  1.83 מטרים
 מכללה:  אוניברסיטת אוהיו
 דראפט:  לא נבחר, 2013
 קבוצות כשחקן
 2013–2014 2014–2015 2015 2015 2015–2016 2016 2016–2017 2017 2017–2018 2020 2020–2021 2021–2022 2022 2022–2023 2023–2024 2024–2025 2025 2025–:  פאוק סלוניקי יניסיי קרסנויארסק פנאתינאיקוס קראסני אוקטיבר א.א.ק. אתונה מונקו פו אורטז גראבלין דנקירק מונקו אלאן שאלון דוראדוס דה צ'יוואווה דניפרו בני הרצליה עירוני נס ציונה קוראל רואן באסקט  שלונסק ורוצלב Indomables de Ciudad Juárez הפועל חולון
 הישגים כשחקן
 חמישיית העונה בליגת העל בכדורסל (2023)  מלך האסיסטים של ליגת העל בכדורסל (2023)  חמישיית העונה בליגת העל היוונית (2014)  מלך האסיסטים בליגת העל היוונית (2014)  מלך האסיסטים בליגה המאוחדת של VTB ‏(2015)  2 גביעי הליגה הצרפתית (2016, 2018)  MVP של ליגת העל הצרפתית (2017)  מלך האסיסטים של ליגת העל הצרפתית (2017)  MVP של גביע הליגה הצרפתית (2018)
 
דונל "די. ג'יי." קופר הבן (באנגלית: Donell "D. J." Cooper Junior; נולד ב-6 בדצמבר 1990) הוא כדורסלן אמריקאי המשחק בעמדת הרכז בהפועל חולון מליגת העל בכדורסל.
קריירת תיכון ומכללות

קופר גדל באזור שיקגו, אילינוי, ובילה את שלוש שנות בית הספר התיכון הראשונות שלו בתיכון הפרנציסקני היילס. כשהיה סיניור ולאחר שעבר לאקדמיית סיטון החל לקבל הכרה בארצות הברית. הוא היה מועמד למשחק מקדונלד'ס אול-אמריקן ודורג כשחקן ה-30 הטוב ביותר בכל ארצות הברית על ידי ESPN במחזור 2009. קופר העמיד ממוצעים של כ-16 נקודות ושבעה אסיסטים למשחק והוביל את אקדמיית סיטון לאליפות המדינה הראשונה אי פעם של בית הספר בכל ענף ספורט, כשזכתה באליפות מדינת אילינוי בדרג 2A.
קופר חוזר על ידי כמה מכללות מרכזיות בחטיבה I של NCAA, כמו אוניברסיטת ביילור, אך בסופו של דבר בחר לשחק עבור אוניברסיטת אוהיו, שנחשבת בינונית בחטיבה I.
קופר השפיע באופן מיידי כפרשמן בעונת 2009/10, והעמיד ממוצעים של 13.5 נקודות, 5.4 ריבאונדים, 5.9 אסיסטים ו-2.5 חטיפות למשחק. הוא סיים במקום ה-11 בנקודות ובמקום ה-17 בריבאונדים באזור ה-MAC, בעוד החטיפות והאסיסטים שלו דירגו אותו במקום ה-5 וה-7 בכל המדינה. הוא זכה בתואר פרשמן השנה ב-MAC ועזר לבובקאטס המדורגים 14 להפתיע את אוניברסיטת ג'ורג'טאון המדורגת שלישית בסיבוב הראשון של טורניר אליפות המכללות 2010. אף שחקן באזור לא רשם יותר דקות משחק מקופר בעונה זו, והוא גם קבע שיאי מכללות חדשים בחטיפות (93) ואסיסטים (218) לעונה.
לקראת שנת הסופומור שלו הוכרז קופר כשחקן המצטיין בקדם העונה של ה-MAC. הוא סיים את העונה עם בחירה לחמישיית האזור, לאחר ששבר את שיא המכללה של עצמו באסיסטים (263), וממוצע האסיסטים שלו, 7.5, היה השלישי בגובהו במדינה. במשחק מול אוניברסיטת מיאמי הוא קלע את הנקודה ה-1,000 שלו בקריירה, ובמשחק מול אוניברסיטת אקרון הוא כמעט רשם טריפל דאבל, עם 25 נקודות, תשעה אסיסטים ושמונה ריבאונדים.
בשנת הג'וניור שלו התפרסם קופר בכל ארצות הברית בזמן טורניר ה-NCAA ב-2021. הבובקאטס, שדורגו 13, ניצחו שתי קבוצות מדורגות גבוה יותר והגיעו לשמינית הגמר בפעם השלישית בתולדות האוניברסיטה. הם הפתיעו את אוניברסיטת מישיגן המדורגים 4 ואחר כך הדיחו גם את אוניברסיטת דרום פלורידה המדורגת 12 לפני שנכנעו לבסוף לקרוליינה הצפונית המדורגת ראשונה. מוקדם יותר בעונה זו רשם קופר את הטריפל דאבל הראשון אי פעם לשחקן באוניברסיטת אוהיו עם 14 נקודות, 10 ריבאונדים ו-10 אסיסטים בניצחון בפורטלנד. הוא היה מועמד סופי לזכייה הן בפרס בוב קוזי לרכז המצטיין והן בפרס לוטה אולסון לשחקן המצטיין בטורניר המכללות. בסוף עונתו השלישית כבר החזיק קופר בשיא האוניברסיטה באסיסטים בקריירה והיה צריך רק עוד חטיפה אחת כדי לשבור גם את השיא הזה. הוא נבחר לחמישיית העונה באזור זו השנה השנייה ברציפות.
ב-29 בינואר 2013 טען פרשן כדורסל המכללות של ESPN ג'יי בילס שקופר הוא אחד המוסרים הטובים במדינה. ב-5 במרץ 2013 קלע קופר 24 נקודות מול אוניברסיטת באפלו והפך לשחקן היחיד בהיסטוריה של כדורסל המכללות שרשם 2,000 נקודות, 900 אסיסטים, 600 ריבאונדים ו-300 חטיפות בקריירה. בסיום העונה נבחר לחמישייה הראשונה של ה-MAC בפעם השלישית ברציפות ונבחר לשחקן המצטיין של האזור. קופר סיים את קריירת המכללות שלו עם 934 אסיסטים ו-328 חטיפות, שדירגו אותו במקום ה-12 וה-18 בכל הזמנים, בהתאמה, בהיסטוריה של חטיבה I.
קריירה מקצועית

לאחר שלא נבחר בדראפט ה-NBA ‏2013 חתם קופר על החוזה המקצועי הראשון שלו בפאוק סלוניקי מליגת העל היוונית בכדורסל לעונת 2013/14.
ב-18 באוגוסט 2014 חתם ביניסיי קרסנויארסק הרוסית מהליגה המאוחדת של VTB והיורוצ'לנג', וב-12 במאי 2015 חתם לשארית עונת 2014/2015 במועדון היווני פנאתינאיקוס.
ב-1 באוגוסט 2015 חתם קופר בקראסני אוקטיבר הרוסית מה-VTB. ב-21 בנובמבר 2015 עזב את הקבוצה וחתם לשנתיים בא.א.ק. אתונה היוונית. ב-25 בינואר 2016 הוא עזב את א.א.ק. לאחר שהופיע בשבעה משחקים וחתם במונקו מליגת העל הצרפתית להמשך העונה.
ב-8 באוגוסט 2016 חתם קופר בפו אורטז הצרפתית. הוא היה מלך האסיסטים של הליגה הצרפתית בעונת 2016/17, רשם שלושה טריפל דאבלים ובסיום העונה הסדירה נבחר ל-MVP של הליגה.
ב-8 ביולי 2017 חתם קופר לשנתיים בגראבלין דנקירק הצרפתית, אך נפרד מהקבוצה ב-16 באוקטובר לאחר שהופיע בארבעה משחקים בלבד ושלושה ימים לאחר מכן חזר למונקו. ב-7 בספטמבר 2018, לאחר שהעמיד ממוצעים של 6.9 נקודות ו-7.2 אסיסטים למשחק, הודיע קופר שהוא עוזב את מונקו מסיבות אישיות.
באוגוסט 2019 הושעה קופר על ידי פיב"א לשנתיים בשל שימוש בשתן של בת זוגו ההרה בניסיון לרמות בדיקת סמים, לאחר שעישן קנאביס. הבדיקה הצביעה בתחילה על רמה מוגברת של גונדוטרופין כוריוני אנושי, המיוצר לרוב במהלך ההיריון.
ב-10 ביוני 2020 חתם קופר באלאן שאלון מליגת העל הצרפתית. הוא נפרד מהקבוצה ב-8 באוקטובר, לאחר שהופיע בשלושה משחקים עם ממוצעים של 9.6 נקודות ו-6.6 אסיסטים למשחק. ב-3 בנובמבר חתם קופר בדוראדוס דה צ'יוואווה מליגת העל המקסיקנית בכדורסל.
לעונת 2021/22 חתם קופר בבי.סי. דניפרו מהסופרליגה האוקראינית בכדורסל, אך בעקבות הפסקת הליגה במרץ 2022 עקב מלחמת אוקראינה–רוסיה הוא חתם בבני הרצליה מליגת העל בכדורסל והגיע איתה לגמר עונת 2021/2022, בו הפסידה להפועל חולון.
ב-5 ביולי 2022 חתם בעירוני נס ציונה, גם היא מליגת העל. כבר במחזור הראשון בעונת 2022/2023 שבר קופר את שיא האסיסטים למשחק בליגת העל, כשמסר 19 אסיסטים בהפסד 87–95 למכבי תל אביב. במחזור שלאחר מכן שבר קופר את השיא של עצמו, כשמסר 20 אסיסטים בניצחון 87–73 על הפועל אילת. ב-6 בפברואר 2023 שבר במהלך הרבע הראשון את שיא האסיסטים לעונה בכל הזמנים בליגה, ובסיום העונה נבחר לחמישיית העונה בליגת העל בכדורסל. במהלך העונה התעמת קופר עם שחקני הקבוצה רוני הארל ורז אדם ועם המאמן אלעד חסין, ולאחר סיומה שוב נמצאו בגופו חומרים אסורים.
ב-17 באוקטובר 2023 חתם בקוראל רואן באסקט מהליגה הצרפתית.
ב-7 בנובמבר 2024, חתם בשלונסק ורוצלב מהליגה הפולנית.
ב-18 בפברואר 2025, חתם בהפועל חולון מליגת העל ובכך חזר לקדנציה שלישית בישראל אחרי ששיחק בנס ציונה ובבני הרצליה.
קריירה בנבחרת הלאומית

ב-2014 קופר הגיש בקשה לאזרחות בוסנית. הוא זומן לנבחרת בוסניה והרצגובינה בכדורסל ועמד לשחק עימה בטורניר מוקדמות יורובאסקט 2015, אך הוא עזב את הנבחרת בשל מקרה חירום משפחתי. ולאחר שובו נפצע במהלך מחנה האימונים, ולא הצליח לשחק בטורניר המוקדמות. בסופו של דבר הוא לא הוכר כאזרח בוסני על ידי פיב"א.
הערות שוליים

↑  פיט ת'אמל, ‏Ohio Star Passed Up the Majors, New York Times, 16 באוקטובר 2022
↑  סטטיסטיקת מכללות, באתר Sports-Reference.com
↑  Catching up with Seton grad D.J. Cooper at Ohio: Mr. D.J. music to Bobcats' ears, שיקגו טריביון, ‏8 במרץ 2010
↑  D.J. Cooper Stands Alone in NCAA Record Book, Hustle Belt, ‏5 במרץ 2013
↑  Official Men's Basketball All-MAC Teams and Awards, Hustle Belt, ‏12 במרץ 2013
↑  PAOK signed D.J. Cooper, ליגת העל היוונית בכדורסל
↑  "Συμφωνία με Μόργκαν και Κούπερ". פנאתינאיקוס (ביוונית). 12 במאי 2015. נבדק ב-2024-01-22. {{cite news}}:  (עזרה)
↑  Cooper leaving on Monday for Monaco, Eurohoops, ‏21 בינואר 2016
↑  D.J.Cooper after three triple doubles just wants “to make the game fun”, Eurohoops, ‏26 באפריל 2017
↑  D.J.Cooper is the ProA MVP, Eurohoops, ‏18 במאי 2017
↑  "OFFICIEL : DJ COOPER QUITTE LE BCM". גראבלין דנקירק (בצרפתית). 16 באוקטובר 2017. נבדק ב-2024-01-22. {{cite news}}:  (עזרה)
↑  "Officiel : D.J. Cooper de retour à l'ASM !". מונקו (בצרפתית). 19 באוקטובר 2017. נבדק ב-2024-01-22. {{cite news}}:  (עזרה)
↑  D.J. Cooper takes break from basketball for family reasons, Eurohoops, ‏7 בספטמבר 2018
↑  אפרת עמורבן, די.גיי קופר: "הסיפור רודף אותי, שחקנים פחות טובים ממני מרוויחים הרבה יותר" | ריאיון מיוחד, באתר ynet, 21 באוקטובר 2022
↑  "כמעט פרשתי": די ג'יי קופר על תקרית בדיקת ההריון, באתר ערוץ הספורט, 16 בנובמבר 2022
↑  ריאן יאנג (3 באוגוסט 2019). "Report: D.J. Cooper suspended by FIBA for faking drug test that revealed he was pregnant". Yahoo! Sports. נבדק ב-2024-01-22. {{cite news}}:  (עזרה)
↑  DJ Cooper suspended for falsifying doping test by using pregnant woman’s urine, Eurohoops, ‏3 באוגוסט 2019
↑  "Elan Chalon sign D.J. Cooper". ספורטנדו. 10 ביוני 2020. נבדק ב-2024-01-22. {{cite news}}:  (עזרה)
↑  "Elan Chalon, DJ Cooper part ways". ספורטנדו. 8 באוקטובר 2020. נבדק ב-2024-01-22. {{cite news}}:  (עזרה)
↑  "Dorados add Cooper to their roster, ex Chalon". Eurobasket. 3 בנובמבר 2020. נבדק ב-2024-01-22. {{cite web}}:  (עזרה)
↑  אור שקדי‏, די ג'יי קופר חתם עד לסיום העונה בבני הרצליה, באתר וואלה, 4 במרץ 2022
↑  די ג'יי קופר עזב את הרצליה וחתם בנס ציונה, באתר ONE‏, 5 ביולי 2022
↑  קופר שבר את שיא כל הזמנים באסיסטים במשחק ליגה, באתר ONE‏, 9 באוקטובר 2022
↑  דבר שבשגרה: די.ג'יי קופר שבר את שיא האסיסטים, באתר ONE‏, 17 באוקטובר 2022
↑  די ג'יי קופר נבחר לחמישיית העונה בליגת ווינר, באתר ONE‏, 20 במאי 2023
↑  נועה פופלינגר ורועי ויינברג, ‏דין מוסר: שתי הפנים של די. ג'יי. קופר, באתר ערוץ הספורט, 13 במרץ 2023
↑  משה ברדה, ‏חומרים אסורים נמצאו בגופו של די ג'יי קופר, באתר ONE‏, 18 ביולי 2023
↑  DJ Cooper est officiellement choralien, קוראל רואן באסקט (בצרפתית)
↑  Flower Interactive, DJ Cooper w WKS Śląsku - Polska Liga Koszykówki, plk.pl (בפולנית)
↑  אהרל'ה ויסברג‏, די.ג'יי קופר חתם בהפועל חולון, אלייז'ה מיטרו-לונג צפוי לעזוב, באתר וואלה, 17 בפברואר 2025
↑  "Cooper To Suit Up For Bosnian National Team". WOUB Public Media. 11 ביוני 2014. נבדק ב-2024-01-22. {{cite web}}:  (עזרה)
↑  כריס מאנינג (9 ביולי 2014). "D.J. Cooper Leaves Bosnian National Team". Hustle Belt. נבדק ב-2024-01-22. {{cite web}}:  (עזרה)
דיארה מדטרויט

| --- | --- |
 סוגה:  קומדיה 
 בימוי:  דיארה קילפטריק 
 שחקנים:  דיארה קילפטריק  Claudia Loganes  Bryan Terrell Clark  DomiNque Perry  מוריס צ'סטנאט  פלישה ראשאד 
 ארץ מקור:  ארצות הברית 
 שפות:  אנגלית 
 מספר עונות:  1
 מספר פרקים:  8
 הפקה
 מפיקים בפועל:  דיארה קילפטריק, קניה באריס 
 קישורים חיצוניים
 דף התוכנית ב-IMDb
 
דיארה מדטרויט (באנגלית: Diarra from Detroit) היא סדרת טלוויזיה דרמה קומית אפלה מסתורית אמריקאית שנוצרה על ידי דיארה קילפטריק והופקה על ידי קילפטריק וקניה בריס. בסדרה מככבת קילפטריק בתור מורה גרושה, שאחרי שדייט שמצאה בטינדר עשה לה גוסטינג, מתחילה לחפש אותו מה שמוביל אותה לתוך תעלומה ישנה הכוללת את העולם התחתון של דטרויט.
הסדרה הוצגה בבכורה בפסטיבל הסרטים טרייבקה ב-14 ביוני 2023. הסדרה עלתה ב-BET+ ב-21 במרץ 2024 וזכרתה לביקורות חיוביות של מבקרים.
שחקנים ודמויות > ראשיות

דיארה קילפטריק בתור דיארה בריקלנד, מורה בהליכי גירושין אשר מנסה לפענח תעלומה מ-1995 הקשורה לגבר איתו יצאה לילה אחד ונעלם.
מוריס צ'סטנאט בתור פרנסואה "סווה" בריקלנד – בעלה של דיארה הרוצה להתגרש ממנה
דומיניק פרי בתור אג'ה – חברה של דיארה
קלאודיה לוגן בתפקיד מוני – חברת ילדות של דיארה
בריאן טרל קלארק בתור מר טי – חבר טוב של דיארה, מורה וגיי
שאנון וואלאס בתור כריס – בחור שיוצא עם דיארה לדייט אחד ואז נעלם
ג'ון צ'אפין בתור דנג'ר – חבר ילדות של דיארה
פילישיה רשאד בתור וונדה – אמו של דיאנטרה, הילד שנעלם
כריסטינה גורדון – וונדה הצעירה
שחקנים ודמויות > משניות

דייוויד זייאס בתפקיד מרשל
חוליו מסיאס בתפקיד מרשל הצעיר
הארי לניקס בתפקיד וולטר הארלי
פול בן ויקטור בתפקיד זרוואס
בכיר סילבן בתור רומן
קאש דול בתור מאישה
ג'ון סאלי בתור טוני קינקייד
איסוור וזו בתור לירוי
TL Flint בתור ספיידר
תיאה לוראל בתור ניה
ביקורות

ב-Rotten Tomatoes, יש לסדרה דירוג של 100% על סמך 13 ביקורות.
פרסים והוקרה

| פרס | שנה | קטגוריה | מועמד/ים | תוצאה |
| --- | --- | --- | --- | --- |
| פרסי Black Reel | 2024 | סדרת קומדיה יוצאת דופן | דיארה מדטרויט | מועמדות |
| פרסי Black Reel | 2024 | הופעה מובילה יוצאת דופן בסדרה קומית | דיארה קילפטריק | מועמדות |
| פרסי Black Reel | 2024 | בימוי מצטיין בסדרה קומית | צ'יוקי נאסור | מועמדות |
| פרסי Black Reel | 2024 | הופעת אורח יוצאת דופן בסדרה קומית | פלישיה רשאד | זכייה |
| פרס אינדפנדנט ספיריט | 2025 | ביצוע פריצת הדרך הטוב ביותר בסדרה חדשה עם תסריט | דיארה קילפטריק | בהמתנה |
| פרס אינדפנדנט ספיריט | 2025 | סדרת התסריט החדשה הטובה ביותר | דיארה מדטרויט | בהמתנה |
| פרס NAACP Image | 2025 | כתיבה יוצאת דופן בסדרה קומית | דיארה קילפטריק | בהמתנה |
| פרס NAACP Image | 2025 | קריאייטיב פורץ דרך יוצא מן הכלל (טלוויזיה) | דיארה קילפטריק | בהמתנה |
הערות שוליים

↑  Callahan, Yesha (28 באפריל 2023). "Diarra Kilpatrick Is Detroit Through and Through". BET. {{cite web}}:  (עזרה)
↑   גילי איזיקוביץ, "דיארה מדטרויט" היא סדרה בלשית שמרחיבה את גבולות הז'אנר, באתר הארץ, 10 בפברואר 2025
↑  "Diarra from Detroit | 2023 Tribeca Festival". Tribeca Film Festival.
↑  Frederick, Candice (20 ביוני 2023). "This Was The Unexpected Standout At Tribeca Film Festival". HuffPost. {{cite web}}:  (עזרה)
↑  "BET+ Unveils Trailer for Upcoming Series Diarra from Detroit Starring Diarra Kilpatrick, Morris Chestnut, Phylicia Rashad and More". Blex Media. 1 בפברואר 2024. {{cite web}}:  (עזרה)
1 2 3 4 5 6 7 8 9  "Video: BET+ Original Series - "Diarra From Detroit" - Trailer". BET. 1 בפברואר 2024 – via The Futon Critic. {{cite web}}:  (עזרה)
↑  "Diarra From Detroit: Season 1 | Rotten Tomatoes". www.rottentomatoes.com.
גדי צדקה

| --- | --- |

גדי צדקה
 לידה:  3 באוקטובר 1966 (בן 58) י"ט בתשרי ה'תשכ"ז ירדן שכם, ירדן 
 מדינה:  ישראל ישראל
 תקופת הפעילות:  מ-1993
 עיסוק:  במאי, מחזאי, שחקן תיאטרון, מנהל אמנותי
 בת זוג:  פנינה ברט-צדקה
 
גדי צדקה (נולד ב-3 באוקטובר 1966) הוא מחזאי, במאי תיאטרון, שחקן ומנהל שומרוני-ישראלי. מייסדו ומנהלו של "התיאטרון העברי", והבעלים של תיאטרון הצפון.
ביוגרפיה

צדקה נולד בשכם (באותה עת, שכם הייתה שייכת לירדן) לפנינה והלל צדקה מהעדה השומרונית. אחרי מלחמת ששת הימים הוריו ניצלו את חוק השבות והתיישבו בחולון. ילדותו התחלקה לשתיים: בתקופת לימודיו ביסודי ובתיכון למד בבתי ספר כלליים, כמו יתר ילדי ישראל, ובחופשות נהגו לחזור לביתם בשכם. אמו הייתה מורה ועיצבה את תפישתו הציונית-ממלכתית של גדי. אביו היה מורה ומדריך לערבית ולימד אותו את תורת ישראל. גדי למד גם אצל סבו יפת, שהיה ראש הקהילה השומרונית בארץ ישראל.
צדקה בחר לשרת בצה"ל ביחידה קרבית מתוך כוונה להתערות בחברה הישראלית, בשונה מיתר בני העדה השומרונית. בתחילה שירת בחטיבת הצנחנים ואחר-כך כאיש מחשבים במכללה לפיקוד ומטה. בתום שירותו הצבאי עבד כמנהל שיווק בחברה. יום אחד הלך לשיעור פתוח בבית הספר לאמנויות הבמה בסמינר הקיבוצים והחליט שהוא רוצה לעסוק בתיאטרון. הוא התפטר מעבודתו ונרשם ללימודים ב"בית צבי", שם למד במשך שנתיים (1993-1991).
קריירה בתיאטרון

בסוף לימודי שנה ב' ב"בית צבי", התקבל לתפקיד רומיאו בהצגה "רומיאו ויוליה" באנסמבל עיתים של רנה ירושלמי, בו שיחק בשנים 1993–1994. בתפקיד יוליה שיחקה פנינה ברט, הם התאהבו, נישאו והקימו ביחד ב-1996 את התיאטרון העברי (בתחילה נקרא "תיאטרון הפקות"), אותו הם מנהלים עד היום. גדי הוא המנהל, מחזאי ובמאי הבית ולפעמים משחק ופנינה היא המנהלת האמנותית, שחקנית ולפעמים מביימת.
במקביל לעבודתו בתיאטרון העברי הועסק צדקה כמחזאי, במאי ושחקן בתיאטראות השעה, "נאוה הפקות" ו"התיאטרון הארצי לנוער".
בשנת 2011 שיחק בתיאטרון בית ליסין בתפקיד סטיבן בהצגה "אמא שלו", מאת המחזאי היהודי-קנדי איוואן פלאסי, בבימויו של רוני פינקוביץ', לצדה של אסי לוי.
הצגתו "הזקן והים" על פי ארנסט המינגוויי הועלתה ב-2014 בפסטיבל האנובר והוזמנה לפסטיבל קייב, ומוסקבה להופעות בקיץ 2014.
בשנת 2020, לאחר שתיאטרון הצפון נקלע לקשיים כלכליים, רכש אותו צדקה במטרה להפכו לאולם הבית של "התיאטרון העברי". מאז, מלבד היותו הבעלים, צדקה משמש גם כמנכ"ל תיאטרון הצפון.
בפברואר 2025 החל בהכנות יחד עם מיכל אמדורסקי, להעלאת המחזמר עופרה", על הזמרת עופרה חזה.
חיים אישיים

צדקה נשוי לפנינה ברט, הם הורים לשלושה ילדים ומתגוררים בבנימינה.
פרסים

2013 - "התשמע קולי"- שלושה פרסים בפסטיבל חיפה ה-23 להצגות ילדים:
פרס ההצגה
פרס המחזאי לגדי צדקה
פרס השחקנית לרינת מטטוב.
2011 - קברט ז'בוטינסקי - שני פרסים בתיאטרונטו:
פרס ההצגה
פרס השחקנית על שם נסים עזיקרי לפנינה ברט-צדקה.
תמונות מהצגות התיאטרון שכתב וביים

גדי ופנינה צדקה בהצגה "דע מאין באת"
גדי ופנינה צדקה בהצגה "הרופא וגרושתו"
עופר עמרם וצחי זאב לוק בהצגה "לרקוד עם אבא"
פנינה ברט צדקה בהצגה "קברט ז'בוטינסקי"
שרון טל בהצגה "אהבת רחל"
הערות שוליים

1 2  מאיה נחום שחל, גדי צדקה: "הבנתי שהקורונה היא הזדמנות לקנות את תיאטרון הצפון", באתר כלכליסט, 5 באוקטובר 2020
↑  יואב איתיאל‏, גדי צדקה מהתיאטרון העברי קונה את תיאטרון הצפון, באתר וואלה, 20 בספטמבר 2020
↑  מירת פנחס, הצגה שנייה: מנכ"לית תיאטרון הצפון חצתה את הקווים ועברה למתחרה במוצקין, באתר mynet‏ קריות, 10 במרץ 2021
↑  רן בוקר, במלאת 25 שנה למותה: מחזמר על עפרה חזה יעלה בתיאטרון, באתר ynet, 25 בפברואר 2025
שמחה יגל

| --- | --- |

 לידה:  1951 (בן 74 בערך) 
 לימודי רפואה:  האוניברסיטה העברית בירושלים 
 תפקידים:  גינקולוג, חוקר 
 
שמחה יגל (נולד בשנת 1951) הוא פרופסור לרפואה, מנהל אגף נשים ויולדות בסיכון במרכז רפואי הדסה הר הצופים ועין כרם.
ביוגרפיה

נולד בקיבוץ סעד לעזריאל פייגלשטוק יליד וינה, ולחווה ילידת המבורג, ניצולי שואה בן למשפחה בת שלושה ילדים. כתינוק בן שנה עבר עם משפחתו לכפר בתיה, שם גרו חמש שנים. בהמשך הם קבעו את ביתם בפתח תקווה, בה העביר את עיקר ילדותו. היה חניך בסניף בני עקיבא מלאבס בפתח תקווה. למד בישיבת נתיב מאיר בירושלים.
בתום לימודיו השתלב בלימודי הרפואה בעתודה האקדמית באוניברסיטה העברית, התמחה בגינקולוגיה וסיים בהצטיינות.
עם נישואיו התגורר בירושלים סמוך לבית החולים ועם תחילת שירותו הצבאי כרופא עברה המשפחה לרמת מגשימים שברמת הגולן.
לאחר כמה שנים עבר להתגורר ביישוב עפרה שם הוא מתגורר כיום. במהלך השנים יצא עם משפחתו להשתלמות עמיתים במחקר בסיסי בקנדה ולשבתון בארצות הברית.
שימש כמנהל אגף נשים ויולדות במרכז רפואי הדסה הר הצופים וכהיום הוא רופא בילדות בסיכון ובנוסף, עומד בראש המרכז לחקר שליית האדם בבית החולים.
חיבר את הספר 'קרדיולוגיה של העובר'(יצא ב-2019 במהדורה שלישית) המהווה ספר יסוד בלימוד והבנה של הפיזיולוגיה והפתו-פיזיולוגיה של לב העובר. בנוסף, פרסם מעל ל-350 מאמרים, אזכורים והוציא לאור פרסומים רבים. בתחום סריקת לב העובר גילה שיטה לבחינת אקו לב עוברי אשר נלמדת בכל העולם. בתחום המחקר הבסיסי חוקר את התווך העוברי-אימהי והתפתחות השליה בהיבטים התפתחותיים ואימונולוגיים. פרופ' יגל מרצה מבוקש בכנסים מקצועיים בעולם.
נחשב לאחד מאבות המקצוע של אולטרה סאונד במיילדות וגינקולוגיה בישראל. היה יו"ר החברה לאולטרה סאונד במיילדות וגינקולוגיה (1999–2002), חיבר הנחיות מקצועיות רבות בתחום זה וחבר במועצה של האיגוד הישראלי למיילדות וגינקולוגיה.
ייסד את החברה הישראלית לחקר השלייה בשנת 2009, חבר בארגונים רבים כגון: החברה הישראלית לאולטרסאונד במיילדות וגינקולוגיה,חבר ועד ב-International Society of Ultrasound in Obstetrics and Gynecology, חבר מערכת בעיתוני רפואה מהמעלה הראשונה כגון: Journal of Ultrasound in Medicine, Journal Placenta, Ultrasound in Obstetrics and Gynecology, חבר הוועדה המייעצת של בריאות האישה טרומבוזיס והמאוסטזיס.
בשנת 2018 זכה בתואר Honorary Fellow מטעם American institute of Ultrasound In Medicine על תרומה פורצת דרך במיילדות וגינקולוגיה.
בשנת 2020 הוענקה לפרופ' יגל חברות באקדמיה הלאומית הישראלית לרפואה מדעית כאות הוקרה על הישגים מדעיים יוצאי דופן ופורצי דרך ברמת עולמית שהביאו לקידום המחקר הביו-רפואי לטובת הרפואה ובריאות האדם.
בשנת 2021 זכא בתואר היוקרתי של האיגוד הבינלאומי לאולטרה סאונד בתחום הנשים ומיילדות. מדליית הזהב של איאן דונלד מוענקת אחת לשנה לאדם אשר תרם תרומה מדעית משמעותית לקידום האולטרה סאונד האבחוני במיילדות וגינקולוגיה ומי שהשפיע על אופן ביצוע אולטרה סאונד באמצעות מחקר או חדשנות.
הערות שוליים

1 2  S. Yagel, S. M. Cohen, R. Achiron, Examination of the fetal heart by five short-axis views: a proposed screening method for comprehensive cardiac evaluation, Ultrasound in Obstetrics & Gynecology 17, 2001, עמ' 367–369 doi: 10.1046/j.1469-0705.2001.00414.x
↑  Jacob Hanna, Debra Goldman-Wohl, Yaron Hamani, Inbal Avraham, Decidual NK cells regulate key developmental processes at the human fetal-maternal interface, Nature Medicine 12, 2006-09, עמ' 1065–1074 doi: 10.1038/nm1452
↑  Aium Honorary Fellow
↑  ההסתדרות הרפואית בישראל | האקדמיה הלאומית הישראלית לרפואה מדעית, באתר www.ima.org.il
↑  ISUOG, Ian Donald Gold Medal, www.isuog.org
| --- | --- |
בקרת זהויות :  NLI: 987007579535905171  BIBSYS: 3048178  BnF: cb16139661t (data)  CiNii: DA13900900  ISNI: 0000 0001 1564 4261  LCCN: nb99145807  NTA: 317183788  ORCID: 0000-0002-1412-5862  SUDOC: 082860246  VIAF: 31497046   WorldCat (עם VIAF): 31497046
בית הסוהר רימונים

| --- | --- |


 מידע כללי
 סוג:  בית סוהר
 מדינה:  ישראל ישראל
 
 קואורדינטות:  32°14′28″N 34°53′09″E﻿ / ﻿32.24111811°N 34.88585651°E﻿ / 32.24111811; 34.88585651
  (למפת נתניה מוגדלת) בית הסוהר רימונים(למפת נתניה רגילה) בית הסוהר רימונים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הסוהר רימונים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הסוהר רימונים
 
he
בית הסוהר רימונים הוא בית סוהר במחוז המרכז השוכן בסמוך לכביש 4 ליד צומת תל מונד והוא חלק ממתחם השרון הכולל 4 בתי סוהר בית הסוהר השרון, בית הסוהר אופק, בית המעצר הדרים ובית הסוהר רימונים.
בית הסוהר הוקם ב-18 בפברואר 2004 והוא אחד מארבעת בתי הסוהר של שירות בתי הסוהר ברמת ביטחון מרבית.
בית הסוהר מחולק לשני בניינים ומשתרע על 23,000 מ"ר. בכלא 13 אגפי כליאה הבנויים על פי מדרג אגפי, וכן אגף הפרדה ארצית ובידוד. בית הסוהרמיועד לאכלס כ-1100 אסירים בכלל האגפים השונים, כאשר בכל תא, שגודלו 10.5 מ"ר, משוכנים שני אסירים או שמונה. עם בניית הכלא המחודש הועברו אליו אסירים מבית סוהר אשמורת המיושן הנמצא בצומת בית ליד, שכיום אינו מאויש באסירים.
עד 2022, מפקד בית הסוהר היה גונדר משנה. החל משנת 2022 הכלא אוחד עם בית הסוהר הצמוד לו, בית הסוהר אופק (מתקן הכליאה לנוער מתחת לגיל 18), משרתים בשני המתקנים כ-400 אנשי סגל.מפקד בית הסוהר רימונים-אופק הוא מפקד שני המתקנים, בדרגת תת-גונדר.
בית הסוהר רימונים מתאפיין בשילוב בין שמירה קפדנית על הביטחון באמצעות טכנולוגיה מתקדמת ביותר ובין דאגה לרווחת האסיר. בבית הסוהר נבנו חדר כושר, 8 חדרי לימוד, כיתת מחשבים וכן חדרים המיועדים לביקורים פתוחים ולביקורים סגורים.
על פי דו"ח הוועדה לשירות בתי הסוהר של לשכת עורכי הדין, שפורסם ב-5 במרץ 2008 נמצא כי בית הסוהר רימונים הוא בעל תנאים ראויים וסבירים וכי האסירים בו זוכים לתנאים משופרים.
ב-23 בפברואר 2014, ירה האסיר סמואל שיינביין בשלושה סוהרים, ולאחר מכן התבצר בתא השירותים. סוהר אחד נפצע קשה, אחד בינוני ושניים נפצעו קל. לאחר שהמשא ומתן נכשל, שיינביין פתח שוב באש, ונורה למוות על ידי כוחות יחידת מצדה של השב"ס.